Úradný vestník L 239 , 30/08/1997 S. 0048 - 0049



Rozhodnutie Komisie z 29. júla 1997, ktorým sa v zásade uznáva úplnosť dokumentácie predloženej na podrobné preskúmanie možného zaradenia účinných látok mefenoxam (CGA 329351), etoxysulfurón, famoxadon a ampelomyces quisqualis do prílohy I smernice Rady 91/414/EHS, týkajúcej sa uvádzania prípravkov na ochranu rastlín na trh (Text s významom pre EHP) (97/591/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 týkajúcu sa uvádzania prípravkov na ochranu rastlín na trh [1], naposledy zmenenú a doplnenú smernicou Komisie 96/68/ES [2], a najmä na jej článok 6 ods. 3, keďže smernica Rady 91/414/EHS ustanovila vypracovanie zoznamu spoločenstva obsahujúceho účinné látky povolené na použitie do prípravkov na ochranu rastlín; keďže žiadatelia predložili orgánom členských štátov dokumentáciu pre štyri účinné látky na zaradenie týchto účinných látok do prílohy I smernice 91/414/EHS; keďže dokumentáciu pre účinnú látku mefenoxam predložila spoločnosť Novartis Crop Protection AG belgickým orgánom 9. februára 1996; keďže dokumentáciu pre účinnú látku etoxysulfurón predložila spoločnosť AgrEvo talianskym orgánom 3. júla 1996; keďže dokumentáciu pre účinnú látku famoxadon predložila spoločnosť DuPont de Nemours francúzskym orgánom 2. októbra 1996; keďže dokumentáciu pre účinnú látku ampelomyces quisqualis predložila spoločnosť Ecogen francúzskym orgánom 12. apríla 1996; keďže uvedené orgány informovali Komisiu o výsledkoch úvodného preskúmania úplnosti dokumentácie z hľadiska požiadaviek na údaje a informácie stanovené v prílohe II a najmenej pre jeden prípravok na ochranu rastlín obsahujúci príslušnú účinnú látku v prílohe III smernice; keďže žiadatelia následne v súlade s ustanoveniami článku 6 ods. 2 predložili dokumentáciu Komisii a ostatným členským štátom; keďže Komisia predložila 21. marca 1997 dokumentácie pre mefenoxam, etoxysulfurón a famoxadon Stálemu výboru pre zdravie rastlín; keďže Komisia predložila 6. februára 1997 dokumentáciu pre ampelomyces quisqualis Stálemu výboru pre zdravie rastlín; keďže článok 6 ods. 3 smernice vyžaduje vydanie úradného potvrdenia na úrovni spoločenstva o tom, že všetku dokumentáciu je možné považovať v zásade za spĺňajúcu požiadavky na údaje a informácie stanovené v prílohe II a najmenej pre jeden prípravok na ochranu rastlín obsahujúci príslušnú účinnú látku v prílohe III smernice; keďže toto potvrdenie je potrebné na to, aby bolo možné vykonať podrobné preskúmanie dokumentácie a takisto na to, aby členské štáty mohli vydať dočasné povolenia pre prípravky na ochranu rastlín, ktoré obsahujú túto účinnú látku, pričom musia byť splnené podmienky stanovené v článku 8 ods. 1 smernice, a najmä podmienka o vykonaní podrobného vyhodnotenia účinnej látky a prípravku na ochranu rastlín vzhľadom na požiadavky stanovené v smernici; keďže týmto rozhodnutím sa nevylučuje možnosť žiadať od žiadateľa ďalšie údaje alebo informácie, keby sa počas podrobného preskúmania ukázalo, že takéto údaje alebo informácie sú potrebné pre prijatie rozhodnutia; keďže členské štáty a Komisia súhlasia s tým, že Belgicko vykoná podrobné preskúmanie dokumentácie pre mefenoxam, že Taliansko vykoná podrobné preskúmanie dokumentácie pre etoxysulfurón a že Francúzsko vykoná podrobné preskúmanie dokumentácie pre famoxadon a Ampelomyces quisqualis; keďže Belgicko, Taliansko a Francúzsko podajú Komisii čo najskôr, najneskôr však do jedného roka, správu o záveroch svojho preskúmania v ktorej budú uvedené všetky odporúčania na zaradenie alebo nezaradenie a všetky s tým súvisiace podmienky; keďže po doručení týchto správ bude pokračovať podrobné preskúmanie s odbornými stanoviskami všetkých členských štátov v rámci Stáleho výboru pre zdravie rastlín; keďže opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Nasledujúca dokumentácia v zásade spĺňa požiadavky na údaje a informácie stanovené v prílohe II a pre prípravok na ochranu rastlín obsahujúci príslušnú účinnú látku v prílohe III smernice pri zohľadnení navrhovaných spôsobov používania: 1. dokumentácia, ktorú Komisii a členským štátom predložila spoločnosť Novartis Crop Protection AG pre zaradenie účinnej látky mefenoxam do prílohy I smernice 91/414/EHS a ktorá bola 21. marca 1997 predložená Stálemu výboru pre zdravie rastlín; 2. dokumentácia, ktorú Komisii a členským štátom predložila spoločnosť AgrEvo pre zaradenie účinnej látky etoxysulfurón do prílohy I smernice 91/414/EHS a ktorá bola 21. marca 1997 predložená Stálemu výboru pre zdravie rastlín; 3. dokumentácia, ktorú Komisii a členským štátom predložila spoločnosť DuPont de Nemours pre zaradenie účinnej látky famoxadon do prílohy I smernice 91/414/EHS a ktorá bola 21. marca 1997 predložená Stálemu výboru pre zdravie rastlín. 4. dokumentácia, ktorú Komisii a členským štátom predložila spoločnosť Ecogen pre zaradenie účinnej látky ampelomyces quisqualis do prílohy I smernice 91/414/EHS a ktorá bola 6. februára 1997 predložená Stálemu výboru pre zdravie rastlín. Článok 2 Toto rozhodnutie je adresované členským štátom. V Bruseli 29. júla 1997 Za Komisiu Franz Fischler člen Komisie [1] Ú. v. ES L 230, 19.8.1991, s. 1. [2] Ú. v. ES L 277, 30.10.1996, s. 25. --------------------------------------------------